Foto, video: Dario Dalmacija/Index, Hina



DANAS se na zagrebačkim ulicama održao prosvjedni marš naziva "Stop teroru šatoraša". Okupljanje prosvjednika krenulo je na Trgu bana Josipa Jelačića s početkom u 14 sati, nakon čega su prosvjednici krenuli prema Savskoj, gdje prosvjeduju ratni veterani. Na tom putu zaustavila ih je policija. Interventna policija živim je zidom u Savskoj na križanju s Vukovarskom zaustavila prosvjednu kolonu.

Policija je svojim blokom tako napravila tampon zonu i onemogućila izravan kontakt sa šatorašima koji su se u velikom broju, mahom u vojnim odorama, okupili u Savskoj, kod Zagrepčanke i tamo čekali dolazak prosvjedne kolone. U prvim redovima nalazili su se ratni vojni invalidi u kolicima, a svi uzvikuju "Hrvatska, Hrvatska" i pjevaju "Zovi, samo zovi".



Nekoliko stotana metara niže, na križanju Savske i Vukovarske, gdje je policija prepriječila put "antibraniteljskoj" koloni, prosvjednici su također uzvikivali "Hrvatska, Hrvatska", ali i "Hoćemo se slobodno kretati", "Hoćemo u Savsku", "Mito i korupcija - hrvatska policija", "Ovo je represija", a jedan od prosvjednika je policiji doviknuo kako "braniteljima nije priječila put kada su se oni u prosvjednoj koloni kretali gradom".

Nakon što se nisu mogli probiti kroz policijski kordon, oko 16.10 sati prosvjednici su se odlučiti vratiti na Trg i završiti prosvjed.

16:37 Do Trga je stigla mala grupica ljudi, veći dio se razišao na putu do tamo.Prosvjed je završio, a najavljen je i novi ako se šator ne ukloni.

16:30 Policija sada ide izviditi trg da tamo ne bi bilo pojedinaca iz navijačkih skupina.

16:20 Prosvjednici ulaze u Frankopansku, i idu do Trga, sve je mirno.

16:00 Prosvjednici se vraćaju prema Trgu, vjerojatno će se razići, oko njih cijelo vrijeme "oblijeću" oni koji podržavaju šatoraše

15:55 "Zašto ne slušate Gotovinu koji je rekao - Rat je završen, okrenite se budućnosti", pitanje je koje su prosvjednici uputili šatorašima

15:51 Policija je otkrila grupicu mladića koji su htjeli napraviti probleme, jedan od njih imao je i jaje u džepu... Pokušavaju ih udaljiti od prosvjednika

15:48 Kako nam javljaju kolege posljednje troje uhićenih nemaju veze s prosvjednicima, već su provokatori koji su uletjeli među prosvjednike, i s uzdignutom desnicom uzvikivali "Hrvatska do Zemuna", te su im htjeli potrgati plakate.

15:45 i Još jedna osoba je uhićena.

15:40 Prosvjednici su krenuli prema FER-u, pronaći drugi put do šatora. U jednom trenu dvojica su opet pokušala probiti blokadu. Odmah su im stavljene lisice i odvedeni su u maricu. Organizatori prosvjeda kažu kako ne znaju odakle je navedeni dvojac, da nisu s njima.



15:30 Prosvjednici pokušavaju pronaći drugi put do šatora...

15:30 Kod šatoraša nema policije, svi čuvaju prosvjednike?!

15:16 Prosvjednici pokušali probiti kordon! Jedna osoba je uhićena!

15:04 Kod Zagrepčanke su šatoraši napravili blok! Policija dolazi s maricama! Na križanju Savske i Vukovarske, gdje je policija prepriječila put "antibraniteljskoj" koloni, prosvjednici također uzvikuju "Hrvatska, Hrvatska", ali i "Hoćemo se slobodno kretati", "Hoćemo u Savsku", "Mito i korupcija - hrvatska policija", "Ovo je represija", a jedan od prosvjednika je policiji doviknuo kako "braniteljima nije priječila put kada su se oni u prosvjednoj koloni kretali gradom".

15:01 Prosvjednici hodaju Savskom, prolaze Cibonu. Skandiraju "Hrvatska, Hrvatska", "Svi smo mi Marko Grahovac". Sada se povećao broj policajaca koji ih prati. Iako ih ima puno prosvjednici hodaju nogostupom ne cestom!

Tekst se nastavlja ispod oglasa

14:47 Prosvjednici prolaze pored HNK i idu dalje, do Savske

14:37 500-injak građana s Trga krenulo je prema šatoru u Savskoj! Ispred kolone nalaze se dva policajca i jedno vozilo nalazi se na začelju kolone

14:30 Očekuje se polazak prosvjednika prema šatoru

14:14 'Imam 19 godina, kad je rat bio ja sam bio nigdje, ali imam potrebu reći da se ne slažem s ovim što gledamo u Savskoj. Neka vide da postoji i druga strana, ljudi koji misle drugačije", kazao nam je jedan mladić.

14:00 "Što je ovo, nakupina ljudi... Gdje su mladi, piju kavu na Cvjetnom" govore nam građani većinom razočarani pokušajem prosvjeda

13:40 Na Trgu nema pojačanog policijskog nadzora zasad. Indexov reporter uočio je nekoliko policajaca u civilu s nekim popisom.

13:30 Pred šatorom u Savskoj okupilo se 200-injak osoba, dio u vojnim uniformama, dio u civilu.

Kako je prosvjed najavljen



Occupy Croatia na prosvjed poziva i one hrvatske branitelje koji se ne slažu sa braniteljima koji prosvjeduju u Savskoj.



Organizatori prosvjeda u priopćenju navode kako "ekscesni nacionalizam i netolerancija prema drugima i drugačijima nisu samo prolazne slabosti nego postaju temeljne "vrijednosti" društvene zajednice" koje se, kako kažu, trenutno manifestiraju u Savskoj 66. Ističu kako je prosvjed branitelja koji su u Savskoj već više od 120 dana, od početka ilegalan.



"Svim političkim strukturama ovakvi derneci odgovaraju - miču se iz fokusa pažnje javnosti bitni ekonomski problemi. Nacionalizam je izdizanje svoje nacije kao više nacije u odnosu na druge. On ne može nikako biti pozitivan, već je "hrana" zbog koje nastaje "spirala međusobne mržnje" bez kraja, iz koje nema izlaska", stoji u pozivu na prosvjed pokreta Occupy Croatia.

Tijek događaja pratite uživo:

13:20 Oko 200 osoba nalazi se kod šatora u Savskoj. Neki su u uniformama, a neki u civilu.

Matić: Pravo na prosvjed svima, ali u granicama demokratskog ponašanja



Ministar branitelja Predrag Matić nada se da će sve proteći u miru.



"Osobno ne podržavam ni verbalna vrijeđanja, a ne daj Bože da bi došlo do bilo kakvog fizičkog kontakta. Dakle, pravo na prosvjed svima u okviru demokratskih standarda koje je Hrvatska zaslužila. Kao hrvatski branitelji borili smo se za to da svatko ima pravo izraziti svoje nezadovoljstvo u granicama demokratskih standarda i ponašanja", rekao je Matić.

Policija: Prosvjed nije prijavljen

Iz zagrebačke policije Indexu su kazali kako prosvjed protiv šatordžija nije prijavljen te da će pratiti događaj. "Ukoliko bude nekakvih događaja, sukladno tome ćemo i postupiti", rekli su nam ne želeći otkriti hoće li biti povećan broj policijskih službenika na gradskim ulicama i za koliko.



A da bi policija mogla imati sutra pune ruke posla sugerira izjava jednog od vođa šatoraša, Anđelka Burila. On je kazao kako će se braniti i uzvratiti ako dođe do kontakta.



"Svatko ima pravo iskazati svoje nezadovoljstvo, pa tako i ta populacija, to su navodno antifašisti. Imaju pravo, to je demokracija. Branitelji sigurno neće krenuti prvi, ali ako dođe do kontakta, uzvratit ćemo. Branitelji nikada nisu niti će napasti prvi, ali branit ćemo se uvijek", komentirao je Burilo gostujući na N1 Televiziji u emisiji Novi dan.



Predsjednik Udruge stopostotnih ratnih vojnih invalida Đuro Glogoški izjavio je Hini da ako netko ima nešto protiv neke političke stranke neka to usmjere protiv njih, a ne hrvatskih branitelja.



"Bilo bi zanimljivo vidjeti koja je pozadina prosvjednika koji prosvjeduju protiv hrvatskih branitelja", rekao je Glogoški. Dodao je da su mnogi hrvatski branitelji za domovinu dali zdravlje i djelove tijela i da se u Savskoj 66 nalaze branitelji i članovi njihovih obitelji. Nije im, kaže, jasno tko je pokrenuo inicijativu protiv branitelja koji 124. dan mirno prosvjeduju.



Glogoški je kazao kako očekuje da će policija zaštititi hrvatske branitelje, među kojima su i invalidi, ako dođe do problema zbog najavljenog prosvjeda protiv hrvatskih branitelja.



Glogoški: Svatko tko prosvjeduje mora znati gdje prosvjeduje



Poručio je da branitelji nastavljaju prosvjedovati, zahtjevajući smjenu ljudi koji nisu zaštitili hrvatske branitelje, članove njihovih obitelji i dignitet Domovinskog rata. Traže i objedinjavanje svih braniteljskih prava kroz jedan zakon koji bi dobio status ustavnog zakona kako bi se onemogućilo bilo koju političku opciju da ne bi manipulirala braniteljima i njihovim pravima.



Vezano uz slučaj privođenja Marka Grahovca, Glogoški kaže da svatko ima pravo na prosvjed i izražavanje nezadovoljstva, posebice ako se radi o nezaposlenosti. Međutim, kazao je Glogoški, svatko tko prosvjeduje mora znati razlog prosvjeda i gdje prosvjeduje. Postupanje policije, koja je privela tog prosvjednika, kaže, ne može komentirati jer ne zna kakav je bio postupak.